
U JOSEPH 

U Joseph u dei u khun jong u Jakob bad ka 
Rakhel. U long u khun uba ieil thep raynsiem 
jong u kpa.. Ki hynmcn ki sngewsih bad shun 
ia u Joseph namar u kpa u ieit eh ia u. 

Ha kawei ka por u Joseph u la phohsniew 
shaphang ka Jingkiew kyrdan Jong u. U la iathuh 
ia kata ha u kpa bad ki hynmen jong u. Haba 
iohsngew ia ka jingphohsniew, ki hynmen ki la nang 
bitar shuh shuh ia u Joseph namar kim kwah ba 
u para rit jong ki un kham khraw ban ia ki 
hynmen baroh. 


Ki hynmen u Joseph ki ju sharai ia ki kyn- 
hun langbrot jong u kpa. Borabor, ki sharai sha 
ki jaka kiba jngai. Haba kim wan phai sha la 
iing la bun sngi, u kpa u la phah da u Joseph ban 
leit wad ia ki. U la shem ia ki ha Dothan 

Ki hymen ki ia iohi ia u naduh jngai. Tang 
shu iohi ki la thmu ban pyniap ia u. U Reuben, 
u hynmen rangbah duh, u kwah ban pyllait ia u 
Joseph na kata ka jingthmu kaba sniew. U la 
ong ia ki para jong u ban nym pyniap hynrei yn 
shu thep ia u ha thliew um kaba ha khlaw. U 
Reuben u kwah ban pyllait im ia la u para bad 
ban ialam pat ia u sha la u kpa. 

0 tang shu poi, ki hynmen ki la law ia ka 
sopti thoh broin kaba ai u kpa ia u. Ki la thep 
ia u hapoh thliew um. Hynrei kata ka thliew 
ka la rngad noh bad ym don um shuh ha ka. 

Te katba ki dang iashong bam jingbam, ki 
la iohi ia ka kynhun nongkhaii. Kita ki nong- 
khaii ki ialeit sha ri fjipt. U Judah u la ong ha 
la ki para ban nym pyniap ia u Jo.seph hynrei 
yn shu die noh ia u ha kita ki nongkhaii. Kumta 
ki la die noh ia u arphew ki sbai rupa. 

Hadien kata, ki hynmen ki la pyniap iwei i 
khun blang. Ki la wieh ia ka sopti u Joseph ha 
ka snam. Ki leit rah ia ka sopti sha u kpa jong 
ki bad ki iathuh ba u mrad u la bam duh ia u 
Joseph. U kpa u la iam pait dohnud bun sngi. 

Tang shu poi ha Ijipt, ki nongkhaii ki la die 
pat ia u Joseph ha u Potiphar. U i’otiphar u 
long u nongtrei barangbah jong u Pharoah. U 
Joseph u la trei shipor ha ka iing u Potiphar. 
Ka tnga u Potiphar ka la pynshoi ia u sha ka kam 
kaba sniew. Hynrei kam lah bad kumta u la lait 
na kata ka jingpynshoi. 

Haba kam lah ban pynshoi ka la ai nam sniew 
ia u Joseph. U Potiphar u la bitar bad u la buh 
ia u ha ka iingbyndi. Ha ka iingbyndi la don 
arngut ki shakri u Pharaoh. 

Ha kawei ka por baroh arngut ki shakri u 
pharoah ki la phohsniew. Ki la iathuh ia ki 

jingphohsniew jong ki ha u Joseph. U Joseph u 
la batai ia ki jingphohsniew jong ki bad kurata 
ki la long thik kumba u la batai. 

Ar snem hadien u Pharaoh u la phohsniew. 
Yni don inano-mano ba lah ban batai. U nongrah 
khuri u la iathuh la u Pharaoh ba u la shah set 
byndi lang bad u Joseph. U la iathuh ruh ba u 
Jo.seph u la batai ia ki jingphohsniew jong u bad 
ka la jia thik kumba u la batai U Pharaoh u la 
phah khot ia u Joseph. 

U Pharaoh u la iathuh ha u Joseph ia ki 
jingphohsniew jong u. U la ong ia u Jo.seph ban 
batai. U Joseph u la ong ha u Pharaoh ba ym 
dei ma u iiynrei U Blei un ai jubab ha u. 

U Jo-ioph Li la batai ia ki jinephohsniew jong 
u Ph araoli. U la ong ba ki jingphohsniew u 
Pharaoh ki long shaphang ki ’nemsniew bad 
’nembha. Hyilicw snem kin long ki 'nembha bad 
sa hynhiew snem hadien kin long ki ’nemsniew. 
U la bthah ia u Pharaoh ban wad u briew uba 
shemphang Unc u briew un luni bad kynshew 
lypa ia u kew na ka byr.ta kita ki hynniew snem 
ki ’nemsniew. 

Haba u la dep batai u Pharaoh u la sngew- 
bha. U Pharaoh u la shem ba u Joseph u long u 
briew uba shemphang tarn. ‘Te u Pharaoh u la 
ong ha la ki shakri, Ngi lah ban shem ia u briew 
kat une, uba shong u mynsiem U Blei ha u?” 
Kumta u la pynlong nongsynshar ia u ha ka ri 
Ijipt. 

Haba la wan ka ’nemsniew ki hynmen jong u 
Joseph ki la wan poi na ka ri Kanaan sha ri Ijipt 
ban thied jingbam. U Joseph u la ithuh ia la ki 
hynmen hynrei um shym pynilhuh ia lade ha ki. 
Man ka por ba ki wan u la pynkit shibun u kew 
na ka bynta jong ki. 

Hadien haba um lah shah shuh, u la ong ha 
la ki hynmen, “Ma nga nga long u Joseph u para 
jong phi, ia uba phi la die noh sha ka ri Ijipt.” 
U la pyntngen ia ki ban nym sngewsih bad shep- 
tieng ia u. Ho-oid, ki la die noh ia u hynaei u la 
ong ia ki ba kim dei ban .sngewbitar ia lade. U 
la on? nih ba U Blei u la phah ia u sha ri Ijipt 
na ka bynta ban pynim ia ki. 

U la pdiang sngewbha ia ki bad ia u kpa 
jong u. U la buh ia ki ban shong ha ri Goshen. 
U la iap ynda la shispah shiphew snem ka ryta. 
la u Jakop bad u Joseph la tep ha ri Kanaan. 




U MOSES 



U MOSES 


U Moses u dei u khun jong u Amram na ka 
jait Lebi. U don ar ngut ki hynmen bad kita 
ki long u Aaron bad ka Miriam. La kha ia u ha 
ka por ba ki khun Israel ki dang shah teh-mraw 
ha ki nong-Ijipt. 

U long u khyllung uba bliabriew. Ka Kmie 
ka la shepticng shikatdci ba u Pharaoh u lah ban 
pyniap ia u. Ka la buhrieh ia u lai bnai. Haba 
kam lah shuh ban buhrieh ka la khuslai. Khat- 
duh, ka la shna da ka shang, ka la buh ia u hang- 
ta bad ka la pynper halor ka rudwah. Ka Miriam 
ka la ap na sha jngai ban peit aiu kan jia ia u. 

Haba ka khun u Pharaoh ka la wan sum ha 
ka wah ka la iohi ia kata ka shang. Ka la phah 
shim ha ki shakri kynfheijong ka. Haba ka la 
peit, ka la iohi ia u khyllung uba bhabriew. Ka 
la rah ia u sha ling syiem bad ka la phah sumar 
ha ka kmie jong u hi. La pynkyrteng ia uta u 
khyllung, “Moses” kaba mut ‘ba la ring na um. 

Ha ka iing syiem u Pharaoh u la ioh ka jing- 
hikai kaba biang. Haba u la san u la leh tang ki 
kam kiba bha ha khmat u Pharaoh. Ha kawei 
ka por, u la iohi ba uwei u nong-Ijipt u lehbein 
ia u para jait Hebru. Kumta u la pyniap ia u 
bad u la buhrieh hapoh shyiap. 

U Moses u la sngewlhuh ba ki briew ki la 
tip shaphang ka jingpyniap briew jong u. U la 
sheptieng ia u Pharaoh ba i.i lah ban pyniap ia u. 
U la phet noh sha ri Midian. U la shongkurim 
ia ka Sipporah ka nong Midian, ka khun u 
Jethro. 

Haba u la dap 40 snem, u Angel u la mih- 
paw ha u Moses ha ka ding ha ka lawlynnong 
jong u Lum- Sinai U la khot ia u ban long u 
nongpyllait mraw ia ki Israel. Hynrei ii Moses u 
la ai lai tylli ki daw ba um lah ban le’l : (1) ba urn 
long uba bit, (2) ba ki khun Israel kin ym ngeit 
ia u, (3) ba long uba thlun bad u bym pnah ktien. 

U la kyrpad ia U Blci ba un phah da uwci 
pat ha ka jaka jong u. U Blei u la jubab ba: (1) 
Un long ryngkat bad u, (2) ba un aibor ia u, (3) 
ba un pynkup bor ia u, bad (4) u la kular ban ai 
nongiarap ia u. U Moses u la kohngiih ban shim- 
ti ia ka kam. 

U Moses lem bad u Aaron ki la leit sha ki 
khun Israel. Ki khun Israel ki la ngeit ia ki. 
Nangta ki la leit sha u Pharaoh U Pharaoh u 
la pyrshah jur ia ki. U la nang pynbun ka jing- 
trei ia ki Israel. U Blei u la iohi ia ka jingeh 
dohnud u Pharaoh. U la hukum ia u Moses ban 
pynwan da ki 10 tylli ki jingpynsaja: 

J) kaba pynkylla snam ia ka um 

2) ka jingpynwan ia ki jakoid 

3) ka jingpynkylla jynrein ia ka khyndew 

4) ka jingboi jong ki skain 

5) ka jingiap khlam ki mrad 

6) ka jingphah da ki tohjaw bad ki prum 

7) ka jingpynwan da u phria 

9) ka jingpynwan ia ka jingdum 

10) kaba shoh iap ia baroh kat kiba la kha nyng- 
kong — briew bad mrad. 

Ha kane ka por u Pharaoh u la pyllait mraw 
ia ki khun Israel. Ki khun Israel ki la dap da 
ka jingkmen kaba khraw ban ioh leit sha ka ri ki 
Kanaan — ka ri kaba tuid da ka dud bad ka ngap. 
Kumta ki la dei ban iaid lyngba ka ri khlaw. U 
Trai u la iaid ha shwa Jong ki ha u rishot lyob 
mynsngl ba ha u rishot ding mynmiet. 

Shen hadien kane, U Pharaoh u la sngewbabe 
ba u la pyllait mraw ia ki. Kumta u la beh ia ki 
nadien hynrei U Trai u la pyllait im ia ki. Ki 
khun Israel ki la rwai iaroh ia u Trai. 

Haba ki la poi ha Marah, ki la dih ia ki um 
bakthang bad ki la sdang ban khnium ia u Moses. 
U Moses u la shoh ia kita ki um da u dieng bad 
ki la bang pat. Haba la lut ka bam, ki la khnium 
biang ia u Moses IJ Trai u la pynhap da ka 
Manna. Ha lynli ki la dei ban ialeh ia ki Amalek 
bad ki la jop ia ki. U Moses u la sngewsih ban 
iohi ba ki khun Israel kirn kohnguh ia u. 

Lai bnai naduh ba ki la mih na ri Ijipt ki 
khun Israel ki la poi ha u Lum Sinai. Dei ha 
une u lum ba u Moses u la ioh ia ki Shiphew 

Hokum na U Blei. Haba u la wan phai na uta u 
lum, u la shem ba ki khun Israel ki la thaw 
blei-thaw ia u khun masi da ka ksiar. Ki la 
iamane ia uta u khun masi. U Blei u la wallam 
da ka jingpang iapthem ha kita ki nongmane 
blei-thaw. 

Khatduh eh, namar ka jingkhnum bad ka 
jingialeh pyrshah kaba mania ka por, U Blei 
um shym la shah ia ki khun Israel ban poi ha 
ka ri kaba u la kular. Tang ia u Kaleb bad 
u Joshua U la pynpoi sha kata ka ri Kanaan 
kaba U la kular. Hynrei u Moses u la iohi ia 
kata ka ri kaba U Blei u la kular na u lum 
Piskah. U Moses u la kyrkhu ia ki Israel bad 
u la iap ha u lum Nebo ha Moab. 




U DABID BAD U UOLIAIH 



U DABID BAD U GOLIATH 

I sam 17 

U Dabid u long u khun khatduh jonp u Jesse. 
U long uba bhabriew lymph uin. Kiim u khyn- 
nah samla u ju ap ia ki ’langbrot u kpa jong u. 
U long uba stad ktien bad u nongtem uba tbit 
shikatdei. LI long ruh uba khlain bor bad u 
nongialehthma uba shlur. 

Ha kuwei ka por la don ka thma liapdeng ki 
Israel bad ki Philistia Lai ngut ki hymmen u 
Dabid ki don ha ka jaka ialch thma. U kpa u la 
phah ia u Dabid ban Icit jngoh ia la ki hynmen 
la ki iakoit ne em. 

Dangstep u Dabid u la iehnoh ia ki *lang- 
brot ha uwei pat u nongap. U la shim ia ki 
jingbam kiba ailam u kpa ia ki hynmen bad u la 
leir bak sha kata ka jaka. 

U Dabid u la poi ha ka jaka ialeh thma. Ha 
kata ka por, ki shipai Israel ki la ieng riang ban 
ialeh ia ki shipai Philistia. U la buh ia kita ki 
jingbam bad u la leit ban khublei ia la ki hynmen. 

Katba u dang 'akren bad ki la wan mih u 
briew uba radbah napdeng ki shipai Philistia. 
Ka kyrteng jong u ka long u Goliath. Une u la 
kren bein ia ki shipai Israel. U la ong, “Nga la 
bein ia ki paidiapom ki Israel ha kane ka sngi ; to 
ai ia u briew ha nga, ba ngin ialeh.” 

U Dabid u la iohsngew ia kane ka jingkren 
bein. Haba ki paidbah Israel ki la iohi ia une u 
briew ki la sheptieng shikaldei. Ki la ong ba 
lada don uno-uno uba lah ban pyniap ia u Goliath 
u Syiem Saul un pynriewspah ia u. Un ai ka 
khun ban shongkurim bad un pyllait luid ia ka 
iing u kpa jong u ha Israel. 

U Dabid u la kwah ban iaieh ia u Goliath. 
Haba u Eliab u la iohsngew ia kane u la bitar ia 
u Dabid. Kum u hynmen rangbah duh um kwah 
ba u para khatduh un iaieh bad uta u radbah. 
U la ong ia u Dabid ba u long u sarala uba 
sarong bad uba runar ka dohnud. U sheptieng 
ba lehse u Goliath un pyniap ia u Dabid. 

Haba u Syiem Saul ii la iohsngew ia ka 
jingkwah u Dabid, u la phah khot ia u. U la ong 
ha u Dabid, “Me men lah ban mih pyrshah ia 
une u Philistia ban iaieh bad u: namar me me 
dang samla. ” U Dabid u la iathuh ba u long u 
nongaplangbrot U iathuh ruh ba u sing bad ka 
dngiem ki la kynriip ia u khun langbrot na ka 
kynhun. D la hud nadien u sing bad u la shoh 
na ka shyntur ban pyllait ia u khun langbrot. 
Haba u sing u iaieh pyrshah, u kem ia u na u 
niuh tmoh, u la shoh bad kumta u la iap. 

U Dabid u la ong, “U Trai u la pynim ia 
nga na ka kti u sing. Uta kein un pynim ia nga na 
ka kti une u Philistia.” U Saul u la ong ha u, 
“Khie leit, bad U Trai un long ryngkat bad me.” 

U Saul u la pynphong ha u Dabid ia ka 
jingkieng atiar. U Dabid u la pyrshang iaid hyn- 
rei um lah namar um ju mlien. Kumta u la loit 
noh. 

U la shim ia la u diengduh ha ka kti. U la 
khar san tylli ki maw kiba lyngkniap. U la thep 
ia ki ha ka pla snieh u nongap langbrot. U bat 
ia ka jingshat maw jong u ha ka kti. 

U Dabid u la leit hajan u Goliath. Haba u 
iohi ia u Dabid, u la ibein la u. U Goliath u la 
ong “Nga riga long u ksew, ba me wan ha nga 
da u diengduh?” U la tim ia u Dabid. U la ong. 
“Ale me sha nga, te ngan ai ia ka doh jong me 
ha ki sim ka suin, bad ha ki mrad ka khyndew.” 

U Dabid u la ong, “Me me wan ha nga da 

ka waitlam nga te nga wan sha me ha ka 

kyrteng U Trai ki paid, U Blei ki paidiapom ki 
Israel kein, ia uba me la kren bein. Ha kane ka 
sngi u Trai un aiti ia me ha ka kti jong nga te.... 

...ngan ai ia ka met iap ki Philistia ha 

ki mrad ka khyndew”. 

Te u Goliath u la wan hajan ban iashem ia 
u Dabid U Dabid ruh u la pynkloi ban iashem 
ia u. TJ la shim ia u maw na ka pla jong u bad 
u la shat na ka shyllangmat u Goliath. U maw 
u la ngam shapoh ka shyllangmat bad u Goliath 
u la kyllon ha khyndew. U la shim ia ka wait- 
lam u Goliath bad ii la pom pyniap ia u. Haba 
ki .shipai Philist'a ki la iohi ia kata, ki la phet iap. 
U Dabid u la jop ia uta u radbah ki Philistia, 



KA JINGKHAWAI SHONGKURIM HA KANA 

loanis 2:1-11 


Haba la poi ka sngi kyntiew-kurim, bun ki 
la iapoi ha kana Galilaia. Don kiba wan na sha 
jngai bad don ruh kiba najan. Ka kmie U Jisu 
ka la don hangta. U Jisu bad ki synran jong u 
ruh ki la iapoi ha kata ka jingkhawai shongku- 
rim. 


La pynlong ia ka jingkyntiew-kurim ha ka 
por nohphai sngi. U lyngdoh u la pvndep ia ki 
jinglehniam ha ka jingkyntiew-kurim. Ki samla 
ki la iasoi ia ka kot iathoh ha khmat ki sakhi. La 
pyndeng syntiew ia ki baroh arngut. Hadien ba 
la pynwai ia ka jingkyntiew kurim la sdang sa ka 
jingkhawai sngewbha. 

Ki nongleit-kurim ki la iashong ha ka kamra 
bakyrpang lem bad ki nongwan sngewbha. La 
buh ia ki sharak halor miej bad ha ki dong jong 
ka kamra. La wallam kyrhai ia ka bam ka dih ban 
ialeh sngewbha. 

Ki la iabam shipor bad hadien kata la lut 
noh ki jingbam. Ym don jingbam shuh ban ai ia 
u paidbah. Ki long kiba duk bad kumta kim don 
lad da kumwei pat ban pynbiang bam ha kata ka 
jingkhawai shongkurim. 

Ka kmie U Jisu ka la iohi ia kata ka jingeh 
kaba don ha khmat. Ban lait na ka jinglehrain, ka 




KA JINGK.HAWAI SHONGKURIM 

la wad ia U Jisu. Ka la iathuh, “Kim don wai5 
shuh.’* Ka tip ia ka jingsngewlem jong U bad 
ka thikna ba un leh ei-ei ban pyllait ia ki na ka 
jingjah burom. 

U Jisu u la jubab, “Nga donkam aiu bad 
pha, ko ka briew? Ka por jong nga kam pat poi.” 
Hooid, U Jisu u long uba kynrci ka jingisynei 
hynrei kum ha Kane ka por U donkam ia ka jing- 
ialam U Kpa Uba ha Bncng ia kaci kaba U dei 
ban leh. 

Ka Mari ka sngewhun ia ka jubab U Jisu. 
Ka lip ba un leh ei-ei haba la poi ka por jong 
U. Namur kala, ku la ong ha ki shakri, “la kaei- 
kaei ruh kaba un ong ha phi, phin leh kein.’’ 
La don hangta hynriew ki khra um kiba suda. 
Ha ka rukom jong ki Jiw, ki shakri ki pyndon- 
kam ia ka um ban sait ia ki kti ki kjat jong ki 
nongwan sngewbha shwa ban rung sha ka jing- 
khawai, bad na ka bynta ban pynkhuid ia ki tiar 
ki tar. 

Ki shakri ki sngewphylla haba U Jisu u ong 
ha ki, “Pyndap ia kita ki khra da ka um.” Da 
kaba kohnguh, ki pyndap shoin ia ki. Te ki la 
nang kham sngewphylla haba u ong, “To tang 
mynta, to rah ruh ha u nongsynshar ka jingkha- 
wai Kumta ki la leh kumba u la ong. 

Haba u nongsynshar ka jingkhawai u la mad, 
u khmih ia ka bad nangti. u la phai sha u nong- 
leit kurmi u la ong, “U briew baroh u ju buh ha 

khmat ka wain kaba bha nyngkong sa ia kaba 

kham sniew, me pat me la tyngkai ia ka wain 
kaba bha haduh mynta.’* 

U nongleit-kurim ruh u la sngcwphylla kum- 
ba long u nongsynsliar ka jingkhawai namar um 
tip nangno ki ioh kata ka wain kaba kham bha. 
Tang ki shakri, ki synran bad ka Mari ksba tip 
ba ka wan na ka kti ka jong U Blci, 

Kane ka kambah kaba nyngkong ka pynpaw 
ia ka bor jong U halor ka mariang. Shibun kiwei 
pat ki kambah ka pyni ba la ai ha U ka bor ban 
pyllait ia ki bricw na ka jingkhun u Soitan bad 
ka pop. 

To ngin iakhot nyngkong ia U Jisu sha ka 
jingkhawai sbongkurim jong ngi. Haba don U Jisu 
ka long ka jingkhawai bah U Jisu u long ka 
tynrai jong ki jingkyrkhu baroh. 




U BRIEW UBA DKOH 



KABA PYNKHrAH lA U BRIEW UBA DKHOH 

Ki Kam 3:1-10 

Ha kawei ka temple la don ka khyrdop kaba 
ki khot ’Baitynnat’. Ha kaae ka khyrdop la don 
uwei u briew uba dkoh naduh ka kpoh ka kmie 
Jong u. Ki wan bah bad buh ia u man la ka sngi 
ha kanc ka khyrdop ban ap khrong. Man la ka 
sngi u pynim ja ia lade da kaba u shu khrong na 
ki briew kiba iarung shapoh kata ka temple. 

Ha kawei ka sngi, u F^etros bad u Toanis ki 
leit iakiew sha ka temple ha ka por ka jmgduwai. 
Uta uba dkhoh, haba u la iohi ia ki. u la kmen. 
U la pyrkhat ha lade ba un ioh ei-ei kaba kham 
bha na ki namar ki long ki briew kiba idonburom. 
Haba ki la poi hajan khyrdop, u la kynrong bad 
u la tur sh ijan Jong ki. U la bat la i jingdiang 
ha kti Jong u ban pan ka Jingai isynei na ki. 

U Petros bad n loanis haba ki la peit shin ia 
u, ki la isynei. Ki la pyrkhat ha lade ba uba 
dkoh kum unc u kham donkam ia ka jingpynkoit 
ban ia ka jingai. Ki la ong ia u, “To khmih ha 
ngi.” Kumta u la khmih dngong da kaba kyr- 
men bad ioh ei-ei na ki. U Petros u la ong, 
“Ka rupa bad ka ksiar ngam don, hynrei ia kaba 
nga don, nga ai ia me. Ha ka kyrteng U Jisu 
Khrist Uba na Nasaret, to iaid.” 

Ha kajuh ka por, u Petros u la shim na ka kti 

kamon bad u la pynieng ia u. Mar kumta hi, ki 
kjat bad ki matsohlah jong u ki la khlain. Nangta 
u la kynrong joit ban ieng bad u la sdang iaid, 
bad u la leit rung lem bad ki shapoh ka temple. 
U da iaid, u da rynsied, bad u da iaroh ia U Blei. 

U paidbah ruh u sngewphylla shibun haba 
iohi ia kata ka jingjia. Ki ithuh ba uta uba iaid 
bad iaroh ia U Blei u dei u briew uba dkoh uba 
ju shong man la ka sngi ha khyrdop jong kata ka 
temple. 

U Jisu U long U Nongpynkhiah uba khraw. 
Ha ka kyrteng U Jisu Khrist Uba na Nasaret baroh 
ki bor jong ka jingpang kin jah duh. To ngin iai 
duwai ha U Jisu ba ngin ioh ka bor ha ka met bad 
ka mynsiem jong ngi. 




KI NONGTONG DOHKHA 



U JISU U KHOT lA KI NONGTONG DOHKHA 
Mt.4:18-22; Mk. 1:16-20; Lk.5:l-ll 

Ha kawei ka sngi, U Jisu U la ialap harud ka 
pung Gennesaret. Katba u dang ialap, u paidbah 
byllien u la iatur sha U ban iohsngew ia ka ktien 
U Blei. Haba U la phai sawdong, U la iohi artylli 
ki lieng kiba ieng harud kata ka pung. Kawei 
ka lieng ka dei ka jong ki arngut shipara - u Simon 
Petros bad u Andriw, bad kawei pat ka jong ki 
arngut kiwei pat kiba shipara- u Jakob bad u 
loanis. Baroh saw ngut ki dang iabun kam. U 
Simon Petros bad u Andriw ki dang iasait ia la ki 
jar katba u Jakob bad u loanis pat ki dang iasyr- 
dep ia ki jar jong ki. Kumta kim iadon ha kita 
ki lieng. 

Ka lieng u Simon ka don kham hajan. U 
Jisu U la kiew ha ka lieng jong u. U la ong ia u 
Simon ban niat noh khyndiat na ryngkew. Haba 
U la shong, U la hikai ia uta u paidbah nalor ka- 
ta ka lieng. 

Haba U la dep hikai, u paidbah u la iapra. 
U la sah tang marwei lem bad kita ki nongtong 
dohkha. U Jisu U la sngewtbuh ba ka por ka la 
dei ban don ki nongbud bad ban sdang hikai noh 
ia ki. Kine kin ialap ia ka Kbubor Babha ynda 
haba U la leit noh na kane ka pyrthei. U iohi 
ruh ba kine saw ngut ki long kiba bit bha ban trei 
ia ka kam jong U. 

Shwa ban leh kumta, U kwah ban pynthikna 
la ki kloi ne em ban len ia lade na ka bynta jong 
U. U la ong ha u Simon,“ To niat noh sha kaba 
jylliew, to pynhiar ruh ia ki jar jong phi ban dup 
ngal.” 

U Simon u la khmih sha U Jisu. U tip ba U 
Jisu Um long U nongtong dohkha. Bad t/m tip 
ruh ia ka rukom tong dohkha. Nalor kata, ki 
dohkha borabor ki ju wad jingbam ha sla um ha 
ka por miet bad kumta ka long ka por kaba bit 
ban tong ia ki. Hooid, ki la iapyrshang baroh 
shimiet hynrei kim shym la ngat. Namar kata, 
kam long satia kaba thikna ban ngat dohkha ha 
ka por mynsngi. 

La katta ruh u Simon u sngew ha la ka doh- 
nud ba u del ban kohnguh ia U Jisu wat lada u 
artatien ban ngat dohkha. Kumta u la ong, “Ko 
Kynrad, ngi la iaieh shitom baroh shimiet, te ei-ei 
ruh em ngim shym la ngat: hynrei namar ka ktien 
jong me, ngan pynhiar ia ki jar.” 

Ha ka jingshisha, dei kane ka jingkohnguh 
kaba U Jisu U kwah ban iohsngew na u Simon 
Petros. Mynta U tip ba u lah ban shaniah ia u. 

Haba ki la pynhiar ia ki jar, ki la ngat shibun 
ki dohkha. jar jong ki te ki la sdang kad. 
Ki la khot de ia u Jakob bad u loanis, kiba don 
ha kawei pat ka lieng, ban iarap lem ia ki. Ki la 
pyndap ia ki lieng baroh artylli da ki dohkha 
haduh ba ki la sdang ngam. 

Haba u Simon Petros u la iohi ia kaei kaba 
la jia, u la dem khrup ha ki khohsiew U Jisu bad 
:u la ong, “To khie leit noh na nga, naba nga 
longu briew uba pop.’’ Ma u bad ki lok jong 
u, ki la lyngngoh ia ka jingngat dohkha. Kane 
ka la pynlyngngoh ruh ia u Jakob bad u loanis, 
ki khun u Sebedi, kiba iadon bynta lem ha kaba 
tong ia kita ki dohkha. Te U Jisu U la ong ha 
u Simon, “Wat sheptieng. miduh mynta men 
longu nongtong briew.” Ynda ki la lah patom 
ia ki lieng sha ryngkcw. ki la iehnoh ia kiei-kiei 
baroh bad ki la bud ia U Jisu. 

To ngin shah shkor ia ka jingkhot U Jisu. Kum 
ki synran ngin bud ia U bad ngin aiti ruh ia lade 
na ka bynta ka kam jong U. 



KUMNO BAN DUWAI 
Mt.6:9-15 

Ha ka por U Jisu Khrist, ki nonghikai niam 
jong ki Jiw ki ju hikai kumno ban duwai ha U 
Blei. Ka jingduwai jongki ka long kaba tang 
na s!a. Ki Pharisi ki long ki briew kiba sngew- 
hok ia lade. Kumta haba ki duwai ki sngew ba 
ki dei ban ioh jubab na TJ Blei ia ki jingkyr- 
padjong ki. 

U Jisu u ban ba ki jingduwai ki dei ban long 
kiba don Jingmut. U hikai ba ka jingduwai ka 
dei ban raih naduh ka dohnud, ym na ki rmiang 
shyntur. U Blei u peit ia ka jingkhuid ka doh- 
nud, ym kajingbun ktien biej. 

Ka jingduwai kam mut ba ngin iathuh 
shaphangia lade lane wat ban iathuh ia kijing- 
donkam jong ngi. U Blei u tip kham bha ia 
ka dohnud bad ia ki jingdonkam jong ngi baroh. 
Ka jingduwai ka long ban pdiang ia U Blei ha 
ka dohnud jong ngi ba Un kyrkhu ia ngi. 

Ka jingduwai kam mut ba U Blei Un leh 
ia ka mon jong ngi hynrei Un leh kat kum ka 
mon jong U. 

‘Ka jingduwai U Trai’ ka long ka nuksa 
kaba bha tarn kaba U Jisu u la hikai ia ki syn- 
ran jong U. “Ko Kpa jong ngi uba ha bneng. 

long bakhuid ka kyrteng jong me. Wan ka hima 
jong me. Long ka mon jong me ha ka khyndew, 
kumba ha bneng. To ai ha ngi mynta ka jing- 
bam Jong ngi kaba ha la ka sngi ka sngi. To 
map ruh ia ngi ia ki ryngkang jong ngi, kumba 
ngi ruh ngi map ia kiba leh sniew ia ngi To 
wat ialam ia ngi sha ka jingpynshoi ruh hynrei 
sumar ia ngi na kaba sniew. Naba kajong me 
long ka hima, ka bor, bad ka burom ruh, ha la 
ka ryta: Amen.” 

U Jisu u hukum ba ngin bud ia kane ka 
jingduwai. Ho-oid, ka long ka jingduwai kaba 
lyngkot hynrei ka kynthup Tut ia baroh ki jing- 
donkam - met bad mynsiem. 

Ha ka jingduwai U Trai, ka don ka jingmut 
ha man kawei-pa-kawei ka kyrtien. Kumta ngi 
dei ban pyndonkam ia ka naduh la ka dohnud 
ym tang na ki rmiang shyntur. 

“Ko Kpa jong ngi Uba ha bneng” 
U Jisu u hikai ba U Blei u long u Kpa uba ha 
bneng uba ieit ia ki khun jong U bad Uba pyn- 
hun ia ka jingdonkam jong ki. U hikai ruh ba U 
Blei u long U NongpynTong uba stad bad U 
Nongsynshar ka pyrthei. 

U Jisu um shym la ong ia ki synran jong U 
ban duwai “Ko Kpa jong nga”, hynrei “Ko 
Kpa jong ngi’’. Kane ka Tong ban teh song ia 
kito kiba khot ia U Blei kum u Kpa jong ki 
ban ialong kawei kum shi iing, — kam pher la ki 
iapher ka jait, ka sniehdoh, lane lada ki long 
kiba duk ne bariewspah. 

“Long bakhuid ka kyrteng jong me.” Ngi 
burom ia ka kyrteng U Kpa jong ngi uba ha 
bneng. Ngi shakri ia U bad kohnguh ruh ia ka 
hukumjong U. 

“Wan ka hima jong me. Long ka mon jong 
me ha ka khyndew kumba ha bneng.” Ka long 
ka jingduwajong kajingpyndem bad jingaiti ia 
lade. Ka long ka jingkhot ia LI Blei ban wan 
sha ka dohnud jong ngi bad ban sdang ia ka 
jingsynshar jong U ha ka jingim jong ngi. 

U Jisu u hikai ia ki synran jong U ban du- 
wai, “To ai ha ngi mynta ka jingbam jong ngi 
kaba ha la ka sngi ka sngi.’’ U Jisu u kwah ia ki 
synran ban pynshisha ba wat la ka jingsynshar 
U Blei ka long ia ka pyrihei salonsar bad kaba 
bymjukut phewse Um ju klet ia ki khun jong U 
na ka bynta ka jingdonkam jong ki kaba mania 
ka sngi. Ha kane ka jingduwai ki synran ki don- 
kam ruh na U Blei ia ka jingbam kaba kynja 
mynsiem. 

Na ka jingbam kaba mania ka sngi, U 
Jisu u phai pat sha ka jingpynim ei. U hikai ia 
ngi ban duwai, “To map ruh ia ngi ia ki ryng- 
kang jong ngi, kumba ngi ruh ngi map ia kiba 
lehsniew ia ngi.’’ Ho<oid, ngi la aiti ia lade ha 
U Jisu Khrist hynrei bunsien ngi hap ha ka pop. 
Namar kata, lada ngi phla bad phai nob na ki 
pop jong ngi, U Blei u long uba kynrei ka jing- 
map ei. U Blei u bub kawei ka kyrdon na ka 
bynta ka jingmap ei jong U bad kata ka long 

ba ngi dei ban map ia kite kiba lehsniew ia ngi. 
Ngi lah ban khmih-lynti ba U Blei an map ia ngi 
tang lada ngi pynpaw ka mynsiem iamap ia kito 
kiba lehsniew ia ngi. 

U Jisu u hikai ba ngi dei ban kyrpad. “To 
wat ialam ia ngi sha ka jingpynshoi rub, hynrei 
sumar ia ngi na kaba sniew.” Da shisha u dei 
u Soitan uba ialam ia ngi sha ka jingpynshoi. 
Kum u briew borabor ngi hap ha ka jingpynshoi. 
U Jisu, namar kata, U hikai ba ngin duwai ia ka 
jingdon ryngkat U Blei bad ngi ba Uu pyllait ia 
ngi na kaba sniew. Ngin duwai ruh ba Un ialam 
ia ngi kat kum ka mon jong U. 

Ha kaba khatduh, U Jisu u la wallam lai 
tylli ki bynta bakongsan ha ka jingduwai; “Naba 
ka jong me long ka h'ma. bad ka bor, bad ka 
burom ruh, ha la ka ryta.” Haba don bad U 
Blei u pyllait ia ngi na ka hima ka jingdum bad 
U wailam sha ka hima U Khun Baieit jong U. 
U pyllait ia ngi na ka jingbrai ia ka bor bad 
burom pyrthei. Da kaba shaniah lut ha U Blei, 
U lah ban jubab ia ki jingkyrpad jong ngi. Amem 



U JISU U PYNKHIAH lA UBA PANG lAP 
SHILIANG 

Mt. 9:1-8; Mk. 2:1-12; Lk. 5:17-26 

Hadien katto-katne sngi, U Jisu u la wan 
phai pat sha Kapernam. Ka khubor ka la phriang 
kylleng ba U la don ha ka iing. Tang shipor kata 
ka iing ka la khapngiah sbak haduh jingkhang 
da u paidbah uba wan na Kalilaia, Judia bad na 
Jerusalem. U Jisu u la ialap ia ka Khubor Babha 
ha ki. 

Katba u dang ialap, la wan saw ngut ki rang- 
bah kiba iarah ha ka jingthiah ia uwei u briew 
uba pang iap-shiliang. Kumta ki la pyrshang 
ban phngian lyngba u paidbah hynrei kim lah. 
Ki kwah ban wallam ia u ha khmat U Jisu. Haba 
kim iob lad da kumwei pat, ki la iakiew halor ka 
tnum iing. Ki la ialied ia ka tnum iing hamar 
ka jaka kaba don U Jisu bad ki la pynhiar ia 
kata ka jingthiah lem bad uta uba pang ha khmat 
U Jisu. 

Haba U Jisu u la iohi ia ka jingngeit Jong ki, 
U la ong ha uta uba pang iapshiliang, '‘Ko khun, 
la map noh ia me ia ki pop jong me.*’ Ki nong- 
thoh bad ki pharisi kiba iadoo hangta ki la ia 
ong ha lade, “Bale! ba une u kren kaba beifi blei 
kumne?’* Uei uba lah ban map ia ki pop hynrei 
tang U Blei hi?” Mar kumta hi, U Jisu U la tip 
ia ka jingmut bashapoh jong ki. U la ong ha ki, 




UBA PANG lAP SHILIANG 

*‘Balei ba phi iapuson ia kine kiei-kiei ruh ba la 
ka dohnud? Kano kaba kham jem ban ong ha 
uta uba pang iap-shiliang. La map ia ki pop 
jong me; ne ban ong, to ieng, to rah noh ia la ka 
jingthiah, to iaid ruh?” 

U Jisu u kwah ban pynshisha ba U don ka 
bor ha ka khyndew ban map ia ki pop. Kumta 
U la phai sha uta u briew uba pang iapshiliang 
bad u la ong, “Ha me nga ong, To ieng jolt, rah 
noh ia la ka jingthiah, bad leit noh sha la iing.” 

Uta u briew u la ieng jo it bad u la rah ia la 
ka jingthiah. U la mih noh bad u da phrung 
lyngba ki paid bah. Baroh kiba iadon hangta ki 
la lyngngoh bad ki da iaroh pyndonburom ia U 
Blei. Ki da ong “Mynno mynno ruh ngim ju 
iohi kat kane.” 



KABA PYNIM lA KA KHUN U JAIROS 

Math 9: 18-25; Lk. 8:40-56; Mk. 5:21-43 

U paidbah babun u la ialum ha U Jisu. U 
Jairos, uwei na ki rangbah Synagog, u la wan 
bad u la dem ha ki kjat U Jisu. U la iathuh ba 
ka khun jong u ka pang jur. U la kyrpad ia U 
Jisu ban leit sha ting bad ban pynkoit ia ka khun 
jong u. 

Ha lynti kawei ka kynthei kaba pang mih 
snam khatar snem ka la wan hajan U Jisu na 
shadien. Ka la ong ha lade ba ka tang shu ioh 
ktah ia ka jainkup jong u kan sa koit. Ka la 
ktah ia ka jainkup jong u. Mar kumta ka la 
koit na kata ka jingpang. 

U Jisu u la tip ba don ba ktah ia ka jaifikup 
jong u. U la phai bad iohi ia ka. Kata ka kyn- 
thei ka la sheptieng bad ka la iathuh ba dei ma 
ka. U Jisu u la ong, “Ko khun, ka jingngeit 
jong pha ka la pynkhiah ia pha.” Naduh kata ka 
por ka kynthei ka la koit bha. 

Katba U Jisu u dang kren, la wan uwei na 
ka Ting u Jairos ban iathuh ba ka khun jon^ u 
ka la iap. U Jairos u la thangiong ngaih. U Jisu 
u la ong ha u Jairos, “wat sheptieng, tang shu 
ngeit,” 

Haba U Jisu u la poi ha ka iing u Jairos, U la 
iohi ia lei bahaiing ba ki iaiam bad katto-katne 
kiba iakynud da ki jingput bad jingtem iapbriew. 

Haba U la rung hapoh, U la ong ha ki^ 
“Balei phi iawin, bad phi iaiam briew kumne? 
ka khynnah kam shym la iap hynrei ka! shu 
thiah.” 

Kiba iadon bangta ki la rkhie bein ia U Jisu 
namar ki tip ba ka khynnah ka la iap. 

U Jisu u la pynmih noh ia u paidbah shabar. 
U la shah tang ia u kpa bad ka kmie lem bad lai 
ngut ki synran jong u ; u petros, u Jakob bad u 
loanis. U la bat na ka kti jong kata ka khynnah 
bad U la ong, *‘Ko khynnah, nga ong ha pha, to 
ieng.’’ Ka khynnah ka la ieng joit bad ka la laid. 
U Jisu u la hukum ban ai ei-ei ha ka ban bam. 
Ki kmie ki kpa ki la lyngngoh. Ki la kdup ia la 
ka khun da ka jingkmen. 

Haba don U Jisu ka jingsngewsih ka kylla 
long ka jingkmen. U Jisu u donkam ia ngi^ ‘tang ka 
jingngeit. ’To ngin phai sha U Jisu ha ki jingduwak 



U NONGSAMARIA BABHA 
Lk. 10:25-37 

Ha kawei ka por uwei u nongleit jingleit u la 
hiar na Jerusalem sha Jerikho. Namar ka lynti 
ka long kaba jngai kumta u la sngewthait bad u 
la laid sukijai. Te katba u nang laid, u la leit 
poi ha kawei ka jaka kaba kham kynjah. Tang 
shipor la mih kynsan ki nongtuh na ki krem 
maw. Ki la ker kut bad tangon ia u haduh ban 
da mynsaw. Ki la lute bad shim lut kat kiba u 
don. Hadien kata, ki la bret ia u lyngkhuid ha 
ka jaka kaba kyndong bad ki ieh noh ia u hangta 
kum uba la iap. 

Ym slem hadien kata, uwei u lyngdoh u la 
iaid lynti nangta. Haba u la poi hajan u la ioh- 
sngew ia ka jingud. Kumta u la leit khmih bad 
u shem ba u briew u la mynsaw jur, u la long 
kumba la iap. Kumta u la phai wak bad iehnoh 
marwei khlem iarap lem ia u. 

Sa shipor, u Lebi ruh u la wan iaid na kata 
kajuh hi ka lynti. Haba u la iohi ia u briew 
uba la mynsaw jur, u la kiar wak bad phet bak. 

Khatduh eh, la wan poi u nongsamaria. 
Haba u la khmih u la iohi ba uta uba mynsaw u 
dei u Jiw. Ha kane ka por u lah ban kynmaw 
ba ka don ka jingiapher hapdeng u nongsamaria 
bad u Jiw. Kata ka jingiapher kam ktah ei-ei ia u 




u NONG SMVfARlA BABHA 

namar u don ka mynsiera sngewsynei kaba khraw 
ia uta u briew. Ho-oid kata ka jaka ka long kaba 
ma pynban u klet noh ia lade namar u kwab ban 
sumar ia u. 

U la shim ia uta u briew bad u la sumar ia 
u. U la pynkhuid ia ki bynta ba la mong bad 
jngem snam U la sei ka umphniang bad ka wain 
bad u la suit ha ki bynta ba la mong. Nangta u 
sa sop khop. Hadien kata, u la rah ia u briew 
bad u pynshong halor u kada jong u. Ynda ki 
la iaiaid katto-katne por, ki la poi ha kawei ka 
iingbasa. Ki la iasah miet hangta. Ha ka iing- 
basa ruh u la sumar ia uta uba mynsaw bad u la 
ialeh katba lah ban pynsuk ia u. 

Lashai mynstep u nongsamaria u la dei ban 
leit noh sha la ka jong ka lynti. U la sei ar tyng- 
ka bad u la ai ha u trai iingbasa. U la kyrpad ia 
u trai ling ban nang pynsumar lem ia uta u 
briew. U la kular ruh ba un sa siew shuh lad a u 
trai ling u pynlut tarn nalor kaba u la ai. 

U Jisu U long U Nongap langbrot Uba bha. 
U long ruh U Nong Samaria Uba bha. U long 
U Nongiarap Uba bha tarn ha ka shipa. 



KABA BSA lA K1 SAN HAJAR 

Mt. 14:13-21; Mk. 6:30-44; Lk. 9:10-17 


Ki Apostol ki la iawan phai sha U Jisu na 
la ki Jingleit. Ki la iathuh ha U ia baroh kaba 
ki la leh bad hikai. U Jisu u la ong ha ki, To 
ngiii iakynriah na u paidbah sha ka jaka kynjah 
ban shongthait shipor. Naba shibun ki brievv 
ki iawan bad ki ialeit kat haduh ba kim 
ioh por wat ban bam ruh. Kumta ki la leit noh 
da ka lieng sha ka jaka kynjah. Ki briew haba ki 
la iohi ia ki ba ki la ialeit, ki la iamareh sha shwa 
ban iakynduh bad ki. 

Haba U Jisu u la hiar na ka lieng U la iohi 
ia u paidbah byllien. U la sngewsynei ia ki na- 
mar ki long syriem kum ki langbrot khlem u 
nongsharai. U la iathuh ha ki shaphang ka Hima 
U Blei. U ia pynkoit ruh shibun ki nongpang. 

Ka sngi ka la sdang noh. Ki synran jong U 
ki la wan ha U bad ki la ong, “Kane ka long ka 
jaka kynjah. To bthah ia ki briew ba kin leit 
noh sha ki nongrit bad ki bri kiba tnarjan, ba kin 
iathied jingbam ia lade, naba ym don ei-ei ruh 
ban bam hangne.’’ Hynrei U Jisu u la ong, “To 
ai ma phi ha ki ha kin bam.’* Ki la jubab, “Hato 
ngin iathied arspah denarii u kpu ban ai bam ia 
kat kine?” U la kylli ia ki, “Katno tylli ki kpu 
phi don? Khie leit khmih.” Ki la iathuh te ha 




KI SAN HAJAR 

U ba don tang san-tylli ki kpu bad artylli ki 
dohkha. 

U Jisu u la ong ha uta u paidbah ban iashong 
lynoong lynnong halor u phlang ba-jyrngam. 
Kumta ki la iashong ryntih shijaka jaka sanphew 
ngut bad shispah ngut. Haba U la shim ia kita 
ki sintylli ki kpu bad ki artylli ki dohkha, U la 
khmied sha bneng bad U la duwai na ka bynta 
kati ki jingbam. Nangta, U sa kdiah lyngkhot 
ia u kpu bad ia kita ki dohkha. IJ la ai ha ki 
synran ba kin iasam ia ki, 

Uta u paidbah u la bam haduh ba un da 
kdang pduk. Haba ki la iakhar tarn khatar shang 
pura na ki lyngkhot lyngkhai kiba saphred na kpu 
bad na ki dohkha ruh. Kita kiba la iabam ki 
long kumba san hajar ngut kynthup ia ki rang- 
bah, ki kynthei bad ki khynnah. 

U Jisu U long U lok jong kiba duk bad kiba 
thngan. pynkynmaw ia ngi da kaba ong, ^‘Namar u 
kata wat khuslai, da kaba ong, Kaei ba ngin bam? 
lane, Kaei ba ngin dih ? lane, Kaei ba ngin knp? 
naba ia kita kiei-kiei baroh ki Jentil ki iawad; 
naba U Kpa jong phi uba ha bneng u tip ba phi 
donkam ia kine kiei kiei baroh.’’ 



UJISUBADU SAKKHAIOS 
Lk. 19:1-10 


Haba u iohsngew ba U Jisu u la wan laid 
lyngba ia ka Jerikho u Sakkhaios u la kwah ban 
iohi ia u Lada ioh lad u kwah ruh ban iakren 
bad U Jisu. U iehnoh ia la ki kam bad u iasoh 
lang bad u paidbah uba bud ia U Jisu. 

U Sakkhaios u long u briew uba lyngkot. U 
la kynjoh ban poit ia U Jisu hynrei um lah kot 
namar u paidbah u la ker syrtap ia U Jisu. U la 
march shane bad shawei phewse um iohlad ban 
peit. Kumta u la march sha shwa u paidbah bad 
u la kiew halor u dicng dumbur. 

Haba U Jisu u la poi ha kata ka jaka, u la 
khmicd bad u la iohi ia u Sakkhaios. U la kren 
bad u la ong, “K.o Sakkhaios, to da hiar noh kloi 
ruh, naba ba kanc ka sngi ka dei ia nga ban sah 
ha ling jong me.” 

U Sakkhaios u la jan hap nalor dicng namar 
u la kmcn palat. U la lyngngoh ba U Jisu u tip 
ia ka kyrteng jong u, U sngewphylla ruh ba u 
tyrwa ban sahmict ha ling jong u. U la pynstet 
bad u la pdiang sngewbha ia U Jisu. 

U paidbah u la khfiium ba U Jisu u Icit sah- 
mict ha iing u Sakkhaios. Ki lyngdoh ruh ki 
sngewsih namar ki tip ba u Sakkhaios u long u 

nongkhrong khajna uba runar bad uba lehbeift 
ia kiba duk. Ki sngewrem ba U Jisu u kham 
jied ia u Sakkhaios uba pop ban ia ki. 

Kajingsbun U Jisu ka la ktah jur ia u Sak- 
khaios. Hangta u la sngewthuh ia la ka pop. Mar 
kuinta hi u la iengjoit ha khmat upaidbah bad 
u la ong ha U Trai, ‘’Ha khmih, ia kaba shiteng 
na kiei-kiei riih ki jong nga. Ah Trai, ngan sa ai 
ha kiba duk; bad lada nga !a shim klop ia kaei- 
kaei ruh na uno-uno ruh da kaba niudui lamler, 
ngan sa siew pat saw shah.” 

Haba iohsngew ia ka jingphla paidbah bad 
jingkular u Sakkhaios, U Jisu u la ong, Ha kane 
ka sngi ka jiogpynim ka la wan ha kane ka iing.” 

U Jisu Ilia wan ban pynim ia ki nongpop— kiba 
duk bad bariewspah kumjuh. U khot ia ki oong- 
pop ban ngeit ha U khnang ba kin ioh kajing- 
pynim. 



U BARTIMAIOS BAMATLAH 

Math. 20:29-34; Mk. 10:46-52; Lk. 18:35-43 


Ha ka por U Jisu Khrist ka Jerikho 
ka long kawei na ki nongbah kaba ilynnat. Ha 
kane ka nongbah don ki dieng, ki syntiew ba- 
itynnat bad bun ki jait soh. Ka long ruh ka 
nongbah kaba riewspah. Bun ki nonskhrong ki 
wan shong hangne. 

U Jisu lem bad ki synran jong u ki iasah shi- 
miet ha Jerikho. Haba lohsngew ba IJ Jisu u 
sahmiet ha Jerikho, dang step ki paidbah ki wan 
wad ia U Jisu. 

Ha khyrdop ka nongbah Jerikho shong ar 
ugut ki briew kiba matlah. Uwei u long u 
Bartimaios bad ia ..wei pat ym lah ban tip kyr- 
teng. U Bartimaios u matlah baroh artylli ki 
khmat. U shong hangto ha khyrdop Jerikho ban 
khrong peisa na ki briew. 

Katba kiia ki iiougkhrong ki dang iashong 
ap khrong, la w..n i: p bdbii'i babun. Haba u 
Bartimaios u la kylli, ki i.ithuh ba u paidbah u 
bud ia U Jisu uba na Nazaret. Kane ka la pyn- 
kmen ia u Bartimaios namar u kwah ban iakyn- 
duh bad U Jisu. 

U iohsngew shaphang ki kambah U Jisu. U 
tip ba U Jisu u ju pynpeit ia kiba matlah. U la 




BARTIMAIOS 



HA KA lING KA IVIARI BAD KA MARTHA 

Lk. 10:38-42 


U Jisu u ki liiih aa Jerikho ban leit sha Jeru- 
salem. Ha ka jaka ban leil belt sha ka nongbah 
U la sangeh ha kawci ka nongrit kaba khol ka 
Bethania. Kane ka don hajan u lum Obb kumba 
ar mer na Jeiusalem. Mar shu poi, ka Martha 
ka la pdiang sngewbha ia U sha iing jong ka. 
Ha kane ka iing ki iashong lai ngut shi para — ka 
Martha, ka Mari bad u Lasaros. 

Man ka por U Jisu u ieit ban rung ha kane 
ka iing kham tarn haba U leit sha Jerusalem. 
Kane ka ling ka long ka iing kaba donburom. 
Khlem artatien u Lasaros u long u briew uba 
donburom ha ka shnong. Ki ithuh bha ia U Jisu 
bad kumta ki ju pdiang sngewbha ia U sha iing 
jong ki. 

Ka Martha ka tip ba U Jisu u la wan na ka 
jaka kaba jngai. Ka pyrkhat ba U la thait bad 
thngan. Mar mar ka la pynkhreh jingbam na ka 
bynta jong U. Lehse ka la pynkhreh ban ai ia 
U ka jingbam kaba bha tarn Ha ka por kaba 
lyngkot ka la bun kam shikatdei. Nyngkong ka 
sngewhun ban trei tang marwei. Haba ka iohi 
ba kam lah ban pyndep tang marwei, ka la khu- 
slai. Ka la pyrkhat ban khot ia ka Mari ban iarap 
lem ia ka. Haba ka wad ka shem pynban ba ka 
Mari ka shong ha ki kjat U Jisu. 



37 


Ka Martha ka la ithiih ba kam lah ban ioh 
jingiarap na ka Mari. Ka siigcw-alnud namar 
ka don shibim ki Kam ban Ich. Habakamlah 
shuh ba kan ha lade, ka la ong ha IJ Jisu, “Ko 
Trai, men khmih ba. ka para jong nga ka la ieh- 
noh ia nga ban shn trei jingtrei marwei? to ong ia 
ka namar kata ba kan iarap lem ia nga.” 


Ka ngeit ba U Jisu usngewthuh ia ka jing- 
bunkamjong ka. Nalor kata, ka khmih-lynti 
ba U Jisu un sngcwlcm ia ka. Ho-oid, U Jisu u 
tip ba ka Maitha ka bun kam shisha ban pyn- 
khreh jingbam na ka bynia jong U phewse U iohi 
ba ka jingdonkara ka Mari ka long kaba kham 
khraw. Ka Mari ka shim ba ka jingwan U Jisu 
ha ka ling jong ki ka long ka jingkyrkhu bah. 
Ka donkam eh ia U ban iasyllok ia ka jingim 
bakynja mynsiem. Da ka jingwan U Jisu ka 
sngewthuh ba ka ioh ka jingim bathymmai. Haba 
ka Martha ka mudui pyrshah ia ka Mari, U Jisu 
u la kren da ki ktien bajemnud, “Ko Martha, 
Martha, pha khuslai bad pha pynshitom sat ia 
lade shaphang bun kiei-kiei ruh.’’ 


Ho-oid, U Jisu u iaroh ia ka Martha ba ka 
pynpaw ia ka jinglehsbun bad jingsngewicit jong 
ka ia U. Hynrei U pyrshang ban pyni ba kam 
dei ban pynshitom than ia lade na ka bynta jong 
U. U Jisu u kwah ka jingbam kaba malu-mala. 
U kham kwah ka por kaba kylluid ban iasyllok 

bad ka shaphang kiei-kiei kiba kynja mynsiem. 
Ha U Jisu ka Martha ka duna ‘kawei kaei-kaei’ 
bad kata ka long ka jingieit ia ka jingim bakynja 
mynsiem. Namar kata, U ong, “hynrei tang 
kawei kaba donkam eh: Ka Mari te ka iajied 
ia kata ka bynta kaba bha, ia kaba yn ym rong 
noh na ka.” 

Kane ka juk mynta ka long kaba bnn kam haduh 
katta-katta. Ngi bun kam ban kamai ia ka spah 
pyrthei. Kbam hiar ki ban kamai ia ka spah myn- 
syiem. To kynmaw ia ka ktien U Blei kaba ong, 
‘Lah kaba shikyntien ka ja suda haba bad ka jing- 
suk, ban ia ka ring kaba dap da ka jingkbawai 
lem bad ka jingialeh.’ 




SYIEM LA WAN 



U SYFEM JONG PHA U LA WAN 
Mt. 21:1-11; Mk. ll:l-ll;Lk. 19:28-40; loan. 

12:12-19. 

U Jisu bad ki synran jong U ki la wan sha 
Bctphaki bad Beihania hajan u lum Olib kum- 
ba ur mer na Jerusalem. U Jisu u la phah arngut 
na ki synran ban Icii sha ka shnong kaba hamar 
pyrsinah jorig ki. Ha kata ka shnong don u khun 
kadda uba la ich la une u khun kadda ym 
pat ju don imino-mano ba shong ha u. U Jisu 
u la ong ban ))y'!ait i;i u bad ban wallam ha U. 
(I Jisu u la bUidh ruh ia ki synran ba lada don 
ba kylli balei ki pyllait ia u khun kadda, shu 
iathuh ba U Kynrad u donkam ia u. 

i>a kaba kohnguh ia U Jisu kita ki synran ki 
la ich bak sha laita ka shnong. Ynda ki la poi 
ki la shem ia u i.huu ka.dda uba ieng harud surok 
bah. La leh ia u ha ka jingkhang habar i'ing. 
K.atba ki da ay ialaw ban pyllait ia u, ki trai uta 
u khun kadda ki la k>!li la ki, “Hato balei phi 
pyllait ia u khun kadda?” Kumla ki synran ki 
la iathuh kumba U Jisu u la ong ha ki. Te kita 
ki trai ki l.i shah ia ki synran ban pyllait. 

Haba ki la ioh ia u khun kadda ki la wan 
phai pat sha Beihania. Ki la tawah ia ki jaifi- 
kup jong ki halor uta u khun kadda bad U Jisu 
u la shong ha u. U J'su bad ki synran jong U ki 
]a iamih ban leit sha Jerusalem. 

Kalba U Jisu u nang iaid ha ka lynti sha 
Jerusalem, u paidbah byllien u la ia wan ha U 
Jisu. Kiba bun iia ki ki la slang ia ki jainkup 
jong ki ha surok ha shwa jong U. Kiwei pat ki 
iakhyllad ia ki tnat dieng bad ki siang dc ha kata 
ka surok. 


U Jisu u la don hapdeng u paidbah uba iaid 
na shadien bad na shakhmat. Ki la ialeh kmen 
bad iaroh ia U Blei da ki kticn kiba jam, ki da 
ong, ‘‘Hosanna! Long ba la kyrkhu uta uba wan 
ha ka kyrteng U Trai. Long kaba la kyrkhu kaia 
ka hima ka jong U Dabid u kpa jong ngi kein 
Hosanna ha kiba jrong tam.” 


Bad kumta U Jisu u la rung ha Jerusalem 
bad U la leit shapoh ka Temple. U la sngewsih 
ban iohi ia ki briew kiba iadic-iailhcd ha ka 
Temple bad ia ki nongiapein sbai. U la dumok 
bad u la bch noh la ki baroh na ka temple. 


Haba ka sngi ka la noh arsut, U la leit noh 
sha Bethania lem bad ki khatar ngut ki synran 
jong U. 

